proxectonos/corpus_dominio_legal_administrativo_tmp huggingface dataset:
RESOLUCIÓN do 11 de xuño de 2010 pola que se corrixen os erros que foron advertidos na Resolución do 14 de abril de 2010 pola que se publica o plan de estudos de graduado en Español: Estudos Lingüísticos e Literarios.
UNIVERSIDADE DA CORUÑA — III. OUTRAS DISPOSICIÓNS — 06/07/2010

Advertido un erro no punto 1.3 Distribución del plan de estudos por curso, terceiro curso, cuarto curso da Resolución do 14 de abril de 2010, pola que se publica o plan de estudos de graduado en Español: Estudos Lingüísticos e Literarios da Universidade da Coruña, esta reitoría, segundo o que dispón o artigo 105.2º da Lei 30/1992, do 26 de novembro, de réxime xurídico das administracións públicas e do procedemento administrativo común, rectifica e publica dito erro da forma que se indica:
Ver referencia pdf "12700D011P034.PDF"
A Coruña, 11 de xuño de 2010.
José María Barja Pérez
Reitor da Universidade da Coruña
RESOLUCIÓN do 11 de xuño de 2010 pola que se corrixen os erros que foron advertidos na Resolución do 14 de abril de 2010 pola que se publica o plan de estudos de graduado ou graduada en Química.
UNIVERSIDADE DA CORUÑA — III. OUTRAS DISPOSICIÓNS — 06/07/2010

Advertido un erro no punto 1.3 plan de estudos resumido por curso académico, Cuarto curso, da Resolución do 14 de abril de 2010, pola que se publica o plan de estudos de graduado ou graduada en Química da Universidade da Coruña, esta reitoría, segundo o que dispón o artigo 105.2º da Lei 30/1992, do 26 de novembro, de réxime xurídico das administracións públicas e do procedemento administrativo común, rectifica e publica o dito erro da forma que se indica:
Na táboa correspondente ao cuarto curso na materia: Ambiente e Calidade, onde di:
Ver referencia pdf "12700D012P035.PDF"
RESOLUCIÓN do 11 de xuño de 2010 pola que se corrixen os erros que foron advertidos na Resolución do 14 de abril de 2010 pola que se publica o plan de estudos de graduado en Galego Portugués: Estudos Lingüísticos e Literarios.
UNIVERSIDADE DA CORUÑA — III. OUTRAS DISPOSICIÓNS — 06/07/2010

Advertido un erro no punto 1.3 do plan de estudos resumido por curso académico, Terceiro curso e Cuarto curso da Resolución do 14 de abril de 2010, pola que se publica o plan de estudos de graduado en Galego e Portugués: Estudos Lingüísticos e Literarios da Universidade da Coruña, esta reitoria, segundo o que dispón o artigo 105.2º da Lei 30/1992, do 26 de novembro, de réxime xurídico das administracións públicas e do procedemento administrativo común, rectifica e publica o dito erro da forma que se indica:
Ver referencia pdf "12700D010P033.PDF"
Ver referencia pdf "12700D011P034.PDF"
A Coruña, 11 de xuño de 2010.
José María Barja Pérez
Reitor da Universidade da Coruña
CORRECCIÓN de erros.-Orde do 10 de maio de 2010 pola que se aproban e se dá publicidade aos modelos oficiais de declaración responsable e comunicación previa relativos a actividades de servizos turísticos.
CONSELLERÍA DE CULTURA E TURISMO — III. OUTRAS DISPOSICIÓNS — 06/07/2010

Ver referencia pdf "12700D006P023.PDF"
ANEXO I
Advertidos varios erros no texto dos anexos I e V da dita orde, publicada no DOG nº 107, do 8 de xuño de 2010, cómpre publicar integramente os citados anexos incorporando as oportunas correccións.
Ver referencia pdf "12700D006P023.PDF"
CORRECCIÓN de erros.-Resolución do 10 de xuño de 2010 pola que se fai pública a ampliación do límite de crédito dispoñible para varios programas de axuda ao abeiro da base reguladora dos incentivos a proxectos de investimento empresarial (procedementos IG100 e IG101).
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 06/07/2010

Advertidos erros na referida resolución, publicada no DOG nº 118, do 23 de xuño de 2010, procede facer as seguintes correccións:
-Na páxina 11.558, no título da resolución, onde di: «Resolución do 10 de xuño de 2010 pola que se fai pública a ampliación do límite de crédito dispoñible para varios programas de axuda ao abeiro da base reguladora dos incentivos a proxectos de investimento empresarial (procedementos IG100 e IG101).» ;debe dicir: «Resolución do 10 de xuño de 2010 pola que se fai pública a ampliación do límite de crédito dispoñible para varios programas de axuda ao abeiro da base reguladora dos incentivos a proxectos de investimento empresarial (procedementos IG100 e IG101), cofinanciada polo Fondo Europeo de Desenvolvemento Rexional, no marco do Programa operativo Feder Galicia 2007-2013.»
-Na páxina 11.558, no apartado único da parte resolutiva, engádese o seguinte parágrafo:
«Único.- ()
-Estas axudas estarán cofinanciadas nun 70% polo Fondo Europeo de Desenvolvemento Rexional, no marco do Programa operativo Feder Galicia 2007-2013, Eixe 2, Tema Prioritario 2.08, Actuación 2.08.2».
RESOLUCIÓN do 11 de xuño de 2010 pola que se corrixen os erros que foron advertidos na Resolución do 14 de abril de 2010 pola que se publica o plan de estudos de graduado en Inglés: Estudos Lingüísticos e Literarios.
UNIVERSIDADE DA CORUÑA — III. OUTRAS DISPOSICIÓNS — 06/07/2010

Advertido un erro no punto 1.3 do plan de estudos resumido por curso académico, terceiro curso, cuarto curso da Resolución do 14 de abril de 2010, pola que se publica o plan de estudos de graduado en Inglés: Estudos Lingüísticos e Literarios da Universidade da Coruña, esta reitoria, segundo o que dispón o artigo 105.2º da Lei 30/1992, do 26 de novembro, de réxime xurídico das administracións públicas e do procedemento administrativo común, rectifica e publica o dito erro da forma que se indica:
Ver referencia pdf "12700D009P032.PDF"
Ver referencia pdf "12700D010P033.PDF"
A Coruña, 11 de xuño de 2010.
José María Barja Pérez
Reitor da Universidade da Coruña
CORRECCIÓN de erros.-Resolución do 21 de maio de 2010 pola que se dá publicidade ao acordo do Consello de Dirección do Instituto Galego de Promoción Económica (Igape), que aproba as bases reguladoras das axudas do Igape ao programa de apoio á innovación das pequenas e medianas empresas en Galicia (Programa Innoempresa), cofinanciado polo Fondo Europeo de Desenvolvemento Rexional, e se procede á súa convocatoria en réxime de concorrencia competitiva.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 01/07/2010

Advertidos erros na referida resolución, publicada no DOG nº 100, do 28 de maio de 2010, procede facer as seguintes correccións:
-Na páxina 9.618, no artigo 5.8, onde di: «... Non se exixirá xustificalo se polas especiais características dos gastos non existe no mercado suficiente número de entidades que o subministren ou presten ou, no caso en que se celebrase o contrato con anterioridade á solicitude da subvención. Deberá xustificarse ...», debe dicir: «... Non se exixirá xustificalo se polas especiais características dos gastos non existe no mercado suficiente número de entidades que o subministren ou presten. Deberá xustificarse ...».
-Na páxina 9.622, no artigo 13, onde di: «13.3. ()», debe dicir: «13.2.1. ()».
Onde di: «13.4. ()», debe dicir: «13.2.2. ()».
Onde di: «13.5. ()», debe dicir: «13.3. ()».
-Na páxina 9.624, no artigo 15.8, onde di: «Advírtese que calquera discrepancia entre a documentación xustificativa e as declaracións da solicitude de axuda poderá ser motivo de inicio de expediente de incumprimento que, se é o caso, poderá supor a modificación ou revogación da concesión e o reintegro, se é o caso, das cantidades previamente aboadas»; debe dicir: «Advírtese que calquera discrepancia entre a documentación xustificativa e as declaracións da solicitude de axuda poderá ser motivo de inicio de expediente de incumprimento que, se é o caso, poderá supor a modificación, ou a revogación se o incumprimento é superior ao 50%, da concesión, e o reintegro, se é o caso, das cantidades previamente aboadas».
-Na páxina 9.627, no anexo I, artigo 2.2, no segundo parágrafo, onde di: «As pemes de menos de 10 traballadores fixos ou que non dispoñan de persoal técnico propio deberán contratar con centros ou institucións tecnolóxicas o desenvolvemento do proxecto»; debe dicir: «As pemes de menos de 10 traballadores fixos ou que, superando esa cifra, non dispoñan de persoal técnico propio, deberán contratar con centros ou institucións tecnolóxicas o desenvolvemento do proxecto».
RESOLUCIÓN do 17 de xuño de 2010 pola que se modifica a Resolución do 13 de abril de 2010, pola que se regulan os ficheiros de datos de carácter persoal do Instituto Enerxético de Galicia (Inega).
INSTITUTO ENERXÉTICO DE GALICIA — III. OUTRAS DISPOSICIÓNS — 01/07/2010

Por Resolución do 13 de abril de 2010 reguláronse os ficheiros de datos de carácter persoal do Instituto Enerxético de Galicia (Inega), ben que no de Contabilidade e fiscalidade como nivel das medidas de seguridade consta o básico, cando pola finalidade de facenda pública que posúe o ficheiro e de conformidade co artigo 81.2º do Regulamento de desenvolvemento da Lei orgánica 15/1999, do 13 de decembro, de protección de datos de carácter persoal, aprobado polo Real decreto 1720/2007, do 21 de decembro, se debe establecer un nivel de seguridade de nivel medio.
En consecuencia, e de acordo coas atribucións que me confire o artigo 8 da Lei 3/1999, do 11 de marzo, de creación do Instituto Enerxético de Galicia,
RESOLVO:
Primeiro.-Modificar, no anexo da Resolución do 13 de abril de 2010, pola que se regulan os ficheiros de datos de carácter persoal do Instituto Enerxético de Galicia (Inega), o ficheiro denominado Contabilidade e fiscalidade que, na súa epígrafe i.- Medidas de seguridade, queda redactado do seguinte xeito:
«i) Medidas de seguridade: nivel medio. As medidas de seguridade do ficheiro están especificadas no correspondente documento de seguridade».
Santiago de Compostela, 17 de xuño de 2010.
Eliseo Diéguez García
Director do Instituto Enerxético de Galicia
CORRECCIÓN de erros.-Orde do 7 de xuño 2010 pola que se establecen as bases reguladoras das axudas destinadas ás explotacións gandeiras, industrias agroalimentarias e establecementos de xestión de subprodutos para a mellora da capacidade técnica de xestión de subprodutos de orixe animal non destinados ao consumo humano e se convocan para o ano 2010.
CONSELLERÍA DO MEDIO RURAL — III. OUTRAS DISPOSICIÓNS — 02/07/2010

Advertido un erro na Orde do 7 de xuño de 2010, publicada no Diario Oficial de Galicia nº 110, do 11 de xuño de 2010, cómpre facer a oportuna corrección:
No artigo 19º, que leva como título Documentación:, no número 3. Establecementos Sandach de almacenado e procesado intermedio de subprodutos:, na páxina 10.560, onde di: «c) Memoria técnica específica cos requisitos indicados nos números 1 e) e 2 b) do artigo 11º», debe dicir: «c) Memoria técnica específica cos requisitos indicados no número 1 f) e 2 b) do artigo 11º», no número 4. Establecementos SANDACH dedicados á transformación, destrución ou valorización de subprodutos, na páxina 10.560, onde di: «c) memoria técnica específica cos requisitos indicados no número 1 e) e 2 b) do artigo 14º», debe dicir: «c) memoria técnica específica cos requisitos indicados no número 1 f) e 2 b) do artigo 14º».
DECRETO 107/2010, do 17 de xuño, polo que se declara a urxente ocupación, para efectos de expropiación forzosa, dos bens e dereitos necesarios para a realización das obras do proxecto de colectores xerais da cunca do río Mendo, do concello de Salvaterra de Miño.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 02/07/2010

O Concello de Salvaterra de Miño, en sesión que tivo lugar o día vinte e seis de xuño de dous mil nove, aprobou o proxecto de colectores xerais da cunca do río Mendo e, na mesma sesión, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ao abeiro do disposto no artigo 52 da Lei de expropiación forzosa.
Os bens nos cales se concreta a declaración de urxente ocupación están determinados no expediente que se someteu a información pública.
Que o dito expediente tivo entrada na Consellería de Presidencia, Administracións Públicas e Xustiza, e este contén a xustificación acreditativa da motivación para a declaración de urxente ocupación.
Que o expediente se tratou na comisión de secretarios xerais previa á súa elevación ao Consello da Xunta de Galicia.
Que o expediente contén a documentación a que se refire o artigo primeiro da Orde do 7 de decembro de 1983, sobre declaracións de urxente ocupación, así como a exixida no artigo 3 da Lei 11/1996, do 27 de decembro, de medidas de disciplina orzamentaria.
En consecuencia, considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, xa que, segundo sinala o concello, coa instalación dunha rede de sumidoiros na maioría das parroquias do municipio, se pretende non só evitar a saturación que sofren os pozos negros, o que xera un grave problema no proceso de depuración, repercutindo, así mesmo, na calidade das augas, senón tamén garantir unhas condicións óptimas de protección da saúde pública.
A competencia para a declaración da urxente ocupación correspóndelle ao Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día dezasete de xuño de dous mil dez,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de colectores xerais da cunca do río Mendo do Concello de Salvaterra de Miño, debendo, se é o caso, unha vez ocupados os terreos necesarios, obter as autorizacións que foran necesarias dos organismos competentes, con carácter previo ao inicio das obras.
Santiago de Compostela, dezasete de xuño de dous mil dez.
Alberto Núñez Feijóo
Presidente
Alfonso Rueda Valenzuela
Conselleiro de Presidencia, Administracións Públicas e Xustiza
CORRECCIÓN de erros.-Resolución do 6 de maio de 2010, da Dirección Xeral de Relacións Laborais, pola que se dispón a inscrición no rexistro e publicación no Diario Oficial de Galicia, do acordo da comisión negociadora do convenio da empresa Editorial La Capital, S.L.
CONSELLERÍA DE TRABALLO E BENESTAR — III. OUTRAS DISPOSICIÓNS — 07/07/2010

Advertido erro na dita resolución, publicada no Diario Oficial de Galicia nº 109, do 10 de xuño de 2010, é necesario facer a seguinte corrección:
Na páxina 10.502, no punto 2, onde di: «...comprométese a respectar durante o ano 2010 a mesma táboa salarial establecida como anexo número 1 no convenio colectivo vixente para 2009» debe dicir: «...comprométese a respectar durante o ano 2011 a mesma táboa salarial establecida como anexo número 1 no convenio colectivo vixente para 2010».
ORDE do 30 de xuño de 2010 pola que se procede ao recoñecemento da Organización de Productores Artesanales de Galicia (Opaga) como organización de produtores no sector do cerco e das artes menores.
CONSELLERÍA DO MAR — III. OUTRAS DISPOSICIÓNS — 07/07/2010

A Organización de Productores Artesanales de Galicia (Opag) presentou ante a Consellería do Mar solicitude de recoñecemento como OPP no sector do cerco e das artes menores.
Na revisión do expediente tívose en conta o Regulamento (CE) nº 104/2000, polo que se establece a Organización Común de Mercados no sector dos produtos da pesca e da acuicultura; o Regulamento (CE) nº 2318/2001, no referente ao recoñecemento das organizacións de produtores no sector da pesca e da acuicultura e o Real decreto 724/2003, polo que se regulan as organizacións de produtores da pesca e da acuicultura e as súas asociacións.
O artigo 5 do Real decreto 724/2003, establece que o recoñecemento dunha organización de produtores corresponde aos órganos competentes das CC.AA., cando se trate de organizacións que obteñan o 95% ou máis da súa produción no seu ámbito territorial e, polo menos, o 80% desta sexa obtida por unidades de produción radicadas nesa comunidade autónoma. Amba as dúas premisas son cumpridas por OPAGA.
Por todo o antedito, facendo uso das facultades que me confire o artigo 34 da Lei 1/1983, do 22 de febreiro, de normas reguladoras da Xunta e da súa Presidencia
DISPOÑO:
Artigo 1º
Recoñecer a Organización de Productores Artesanales de Galicia (Opaga) como organización de produtores, e será o seu ámbito de actuación a Comunidade Autónoma de Galicia.
Artigo 2º
Opaga comprométese a cumprir coas obrigas das organizacións de produtores pesqueiros establecidas na lexislación vixente.
Artigo 3º
O incumprimento de calquera das condicións que permitiron o seu recoñecemento será causa de retirada deste.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 30 de xuño de 2010.
Rosa Quintana Carballo
Conselleira do Mar
RESOLUCIÓN do 16 de xuño de 2010 pola que se lles dá publicidade aos convenios de colaboración subscritos polo Instituto Galego de Estatística no primeiro cuadrimestre de 2010.
INSTITUTO GALEGO DE ESTATÍSTICA — III. OUTRAS DISPOSICIÓNS — 07/07/2010

De acordo co previsto no artigo 11 da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xuño), onde se establece que os organismos autónomos dependentes da Comunidade Autónoma de Galicia deberán publicar cuadrimestralmente no Diario Oficial de Galicia unha relación dos convenios de colaboración asinados no cuadrimestre anterior e, en virtude das facultades que teño concedidas,
RESOLVO:
Único.-Facer pública a relación de convenios subscritos polo Instituto Galego de Estatística nos meses de xaneiro, febreiro, marzo e abril de 2010, que se anexa a esta resolución.
Santiago de Compostela, 16 de xuño de 2010.
José Antonio Campo Andión
Director do Instituto Galego de Estatística
Ver referencia pdf "12800D009P074.PDF"
ORDE do 21 de xuño de 2010 pola que se fai pública a oferta educativa das escolas oficiais de idiomas da Comunidade Autónoma de Galicia a partir do curso escolar 2010-2011.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 07/07/2010

O Estatuto de autonomía de Galicia establece a competencia plena desta comunidade autónoma para o regulamento e administración do ensino en toda a súa extensión, niveis e graos, modalidades e especialidades, competencias que lle están atribuídas á Consellería de Educación e Ordenación Universitaria nos termos que figuran no artigo 2 do Decreto 114/1982, do 1 de setembro, sobre asunción de transferencias en materia educativa, e no artigo 1 do Decreto 585/2005, do 29 de decembro (DOG do 9 de xaneiro de 2006), polo que se establece a estrutura orgánica da Consellería de Educación e Ordenación Universitaria.
A Lei orgánica 2/2006, do 3 de maio, de educación, regula as ensinanzas de idiomas que se imparten nas escolas oficiais de idiomas como ensinanzas de réxime especial, sendo un dos principais obxectivos o estudo dos idiomas europeos, así como o das linguas cooficiais do Estado. Esta lei establece nos artigos 59, 60, 61 e 62 que as ensinanzas de idiomas se organizarán en tres niveis: básico, intermedio e avanzado.
En consonancia co disposto no artigo 6.2º da devandita lei, o goberno fixou no Real decreto 1629/2006, do 29 de decembro, os aspectos básicos do currículo que constitúen as respectivas ensinanzas mínimas nos niveis intermedio e avanzado.
Pola súa parte, o Real decreto 806/2006, do 30 de xuño, polo que se establece o calendario de aplicación da nova ordenación do sistema educativo, establecida pola Lei orgánica 2/2006, do 3 de maio, de educación, determina que o nivel avanzado das ensinanzas de idiomas implantarase no ano académico 2008-2009 e deixarán de impartirse as ensinanzas correspondentes ao ciclo superior do primeiro nivel das ensinanzas especializadas de idiomas reguladas polo Real decreto 967/1988, do 2 de setembro.
Polo anteriormente exposto, tendo en conta o informe da Dirección Xeral de Educación, Formación Profesional e Innovación Educativa, e por proposta da Dirección Xeral de Centros e Recursos Humanos, esta consellería
DISPÓN:
Único.-Facer pública a oferta educativa das escolas oficiais de idiomas a partir do curso escolar 2010-2011, segundo os datos que figuran no anexo.
Disposicións derradeiras
Primeira.-Autorízanse a Dirección Xeral de Educación, Formación Profesional e Innovación Educativa e a Dirección Xeral de Centros e Recursos Humanos para tomaren as medidas precisas para a execución desta orde.
Segunda.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 21 de xuño de 2010.
Jesús Vázquez Abad
Conselleiro de Educación
e Ordenación Universitaria
Ver referencia pdf "12800D004P056.PDF"
Ver referencia pdf "12800D005P057.PDF"
ORDE do 2 de xullo de 2010 pola que se designan os membros do comité clínico a que se refiren os artigos 15 e 16 da Lei orgánica 2/2010, do 3 de marzo.
CONSELLERÍA DE SANIDADE — II. AUTORIDADES E PERSOAL — 05/07/2010

A Lei orgánica de saúde sexual reprodutiva e de interrupción voluntaria do embarazo establece que, con carácter excepcional, se poderá interromper o embarazo por causas médicas cando se detectan anomalías fetais incompatibles coa vida e así conste nun ditame emitido con anterioridade por un facultativo especialista, distinto do que practique a intervención, ou cando se detecta no feto unha enfermidade extremadamente grave ou incurable no momento do diagnóstico e así o confirme un comité clínico formado por un equipo pluridisciplinar no que se integran dous médicos especialistas en xinecoloxía ou obstetricia ou expertos en diagnóstico prenatal e pediatría.
De conformidade co establecido no artigo 16 da Lei orgánica 2/2010, en cada comunidade autónoma haberá candomenos un comité clínico nun centro da rede sanitaria pública.
A designación será realizada polas autoridades sanitarias e deberá facerse pública no diario oficial da comunidade autónoma, para un período non inferior a un ano.
Polo que en virtude das competencias que se establecen no artigo 34 da Lei da Xunta e da súa Presidencia,
resolvo:
Primeiro.-Nomear como membros titulares do comité clínico as seguintes persoas:
Carlos López Ramón y Cajal, facultativo especialista en xinecoloxía e obstetricia.
Ofelia Martínez Martínez, facultativa especialista en xinecoloxía e obstetricia.
María José Fernández Seara, facultativa especialista en pediatría.
Segundo.-Nomear como membros suplentes do comité clínico as seguintes persoas:
María Ruth Aguiar Couto, facultativo especialista en xinecoloxía e obstetricia.
María Guadalupe Alfonsín Somoza, facultativo especialista en xinecoloxía e obstetricia.
Arturo Fuentes Varela, facultativo especialista en pediatría.
Terceiro.-Establecer o prazo de actuación do comité clínico nun ano.
Santiago de Compostela, 2 de xullo de 2010.
María del Pilar Farjas Abadía
Conselleira de Sanidade
CORRECCIÓN de erros.-Orde do 28 de maio de 2010 pola que se establecen as bases reguladoras para a concesión, en réxime de concorrencia competitiva, de subvencións a concellos con destino ao apoio ás festas populares e outros eventos de contido turístico, e se procede á súa convocatoria para o ano 2010 (CT982D).
CONSELLERÍA DE CULTURA E TURISMO — III. OUTRAS DISPOSICIÓNS — 05/07/2010

A Consellería de Cultura de Turismo ditou a Orde do 28 de maio de 2010 pola que se establecen as bases reguladoras para a concesión, en réxime de concorrencia competitiva, de subvencións a concellos con destino ao apoio ás festas populares e outros eventos de contido turístico (Diario Oficial de Galicia nº 112, do 15 de xuño de 2010).
Advertido erro na dita orde, procede realizar a seguinte corrección:
Na páxina 10.859, artigo 2º, parágrafo segundo, onde di: «En caso de dúbida ou necesidade de máis información, poderán dirixirse á Secretaría Xeral para o Turismo por medio (...) ou do enderezo de correo electrónico axudas.dxt@xunta.es» debe dicir: «En caso de dúbida ou necesidade de máis información, poderán dirixirse á Secretaría Xeral para o Turismo por medio (...) ou do enderezo de correo electrónico axudas.turismo@xunta.es».
No artigo 5º, letra c), onde di: «O enderezo electrónico axudas.dxt@xunta.es» debe dicir: «O enderezo electrónico axudas.turismo@xunta.es».
RESOLUCIÓN do 18 de xuño de 2010 pola que se dá publicidade aos convenios de colaboración asinados no primeiro cuadrimestre do ano 2010.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 05/07/2010

En virtude do establecido no artigo 11 da Lei 4/2006, do 30 de xuño, de transparencia e boas prácticas na Administración pública galega,
DISPOÑO:
Artigo único.-Dar publicidade á relación dos convenios de colaboración subscritos nos meses de xaneiro, febreiro, marzo e abril do ano 2010, que se incorpora como anexo a esta resolución.
Santiago de Compostela, 18 de xuño de 2010.
Pablo Figueroa Dorrego
Director da Escola Galega de Administración Pública
Ver referencia pdf "12600D017P059.PDF"
ORDE do 9 de xuño de 2010 pola que se autoriza a apertura e o funcionamento  do centro  privado A Camelia, do concello de Vigo (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 05/07/2010

A representante legal da entidade mercantil Juan Camacho Martín, S.L., titular do centro privado A Camelia, do concello de Vigo, solicita a apertura e o funcionamento para tres unidades do segundo ciclo de educación infantil.
O expediente tramitouno o Departamento Territorial da Consellería de Educación e Ordenación Universitaria de Pontevedra, que o remite cos informes favorables correspondentes en cumprimento do Real decreto 132/2010, do 12 de febreiro, polo que se establecen os requisitos mínimos dos centros que impartan as ensinanzas do segundo ciclo da educación infantil, a educación primaria e a educación secundaria; do Decreto 133/1995, do 10 de maio, sobre autorización de centros docentes privados para impartir ensinanzas de réxime xeral non universitarias e da Orde do 20 de setembro de 1995 que o desenvolve, e demais normativa vixente.
Esta consellería, por proposta da Dirección Xeral de Centros e Recursos Humanos,
DISPÓN:
Primeiro.-Autorizar a apertura e o funcionamento do centro privado que se relaciona a continuación:
Denominación: centro privado A Camelia.
Código do centro: 36024793.
Domicilio: rúa Bravo, 36-Samil.
Localidade: San Paio de Navia.
Concello: Vigo.
Provincia: Pontevedra.
Titular: Juan Camacho Martín, S.L.
Ensinanzas que se autorizan:
Tres unidades do segundo ciclo de educación infantil.
Segundo.-Para a posta en funcionamento das unidades que se autorizan, o Departamento Territorial da Consellería de Educación e Ordenación Universitaria de Pontevedra, logo do informe do Servizo Territorial de Inspección Educativa, aprobará expresamente a relación de persoal que imparta a docencia.
Terceiro.-O centro queda obrigado do cumprimento da lexislación vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 9 de xuño de 2010.
Jesús Vázquez Abad
Conselleiro de Educación e Ordenación Universitaria
RESOLUCIÓN do 25 de xuño de 2010, da Dirección Xeral de Administración Local, pola que se procede á publicación das subvencións concedidas en virtude da Orde do 25 de marzo de 2010, pola que se anuncian axudas económicas destinadas a subvencionar os concellos de Galicia para a contratación temporal de auxiliares de policía local durante a tempada de verán.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 05/07/2010

De conformidade co disposto no artigo 18.1º da Lei 38/2003, do 17 de novembro, xeral de subvencións, e no artigo 15.1º da Lei 9/2007, do 13 de xuño, de subvencións de Galicia, procédese á publicación das subvencións concedidas por resolución da persoa titular da Consellería de Presidencia, Administracións Públicas e Xustiza.
Finalidade da axuda: contratación temporal de auxiliares de policía local na tempada de verán do ano 2010.
Norma reguladora: Orde do 25 de marzo de 2010 pola que se regula a concesión de axudas económicas aos concellos de Galicia para a contratación temporal de auxiliares de policía local durante a tempada de verán. (DOG nº 61, do 31 de marzo).
Crédito orzamentario: 283.500 euros con cargo á aplicación orzamentaria 05.03.141A.460.0, do exercicio 2010.
Concellos beneficiarios e importes concedidos:
Ver referencia pdf "12600D006P013.PDF"
Santiago de Compostela, 25 de xuño de 2010.
José Norberto Uzal Tresandí
Director xeral de Administración Local
DECRETO 108/2010, do 24 de xuño, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construción de glorieta para mellora da seguridade viaria na AC-566, p.k. 1+670, no municipio de Narón. (Clave: AC/10/006.06).
CONSELLERÍA DE MEDIO AMBIENTE, TERRITORIO E INFRAESTRUTURAS — III. OUTRAS DISPOSICIÓNS — 05/07/2010

Con data do 11 de maio de 2010 a Dirección Xeral de Infraestruturas resolveu aprobar o proxecto de construción de glorieta para mellora da seguridade viaria na AC-566, p.k. 1+670, no municipio de Narón. (Clave: AC/10/006.06).
A xustificación da urxencia de ocupación dos bens e dereitos precisos para a execución desta actuación vén motivada pola necesaria definición das obras que deben realizarse para a mellora da seguridade viaria na estrada de titularidade autonómica e pertencente á rede primaria básica AC-566, Narón (AC-862)-O Campo do Hospital (AC-862), dentro do contorno do polígono industrial das Lagoas, no concello de Narón, mediante a construción dunha glorieta no p.k. 1+670.
O principal obxectivo deste proxecto é mellorar a conectividade da estrada coas vías municipais do polígono das Lagoas, mediante a construción da referenciada rotonda, situada o máis equidistante posible das outras existentes, e así permitir a realización de cambios de dirección e de sentido, e ao mesmo tempo reducir as distancias que teñen que percorrer os vehículos que a diario realizan esas manobras, coa conseguinte desconxestión do tráfico rodado e vencendo unha serie de carencias relacionadas coa seguridade viaria.
A competencia para efectuar a declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Medio Ambiente, Territorio e Infraestruturas.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 16 da Lei 4/1994, do 14 de setembro, de estradas de Galicia, por proposta do conselleiro de Medio Ambiente, Territorio e Infraestruturas e logo de deliberación do Consello da Xunta na súa reunión do día vinte e catro de xuño de dous mil dez,
DISPOÑO:
Artigo único.-Declarar a utilidade pública e a urxente ocupación dos bens e dereitos necesarios e que se concretan no expediente administrativo instruído, así como calquera das modificacións que sexa necesario realizar para a súa execución, para os efectos de expropiación do proxecto de construción de glorieta para mellora da seguridade viaria na AC-566, p.k. 1+670, no municipio de Narón. (Clave: AC/10/006.06).
Santiago de Compostela, vinte e catro de xuño de dous mil dez.
Alberto Núñez Feijóo
Presidente
Agustín Hernández Fernández de Rojas
Conselleiro de Medio Ambiente, Territorio
e Infraestruturas
CORRECCIÓN de erros.-Orde do 25 de xuño de 2010 pola que se regulan a convocatoria de subvencións e os criterios de repartición do Fondo de Compensación Ambiental.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 05/07/2010

Advertido erro na devandita orde publicada no Diario Oficial de Galicia nº 125, do venres, 2 de xullo de 2010, cómpre facer a seguinte corrección:
Na páxina 12.082, anexo I, no cadro de solicitude, na segunda frase onde di: «Subvención de natureza non competitiva para os concellos sen aeroxeadores que estean»; debe dicir: «Subvención de natureza non competitiva para os concellos que estean».
ORDE do 22 de xuño de 2010 pola que se declara de utilidade pública a Asociación Ourensana de Hemofilia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 05/07/2010

Por iniciativa das correspondentes asociacións, poderán ser declaradas de utilidade pública aquelas que reúnan os requisitos establecidos no artigo 32 da Lei orgánica 1/2002, do 22 de marzo, reguladora do dereito de asociacións.
O expediente foi instruído de conformidade co previsto no Real decreto 1740/2003, do 19 de decembro, sobre procedementos relativos a asociacións de utilidade pública, e nel constan a documentación e os informes previstos na citada norma.
O Decreto 157/2008, do 10 de xullo, sobre asunción de funcións da Administración do Estado traspasadas á Comunidade Autónoma de Galicia, mediante o Real decreto 1080/2008, do 30 de xuño, en materia de declaración de utilidade pública de asociacións, asigna estas funcións á Consellería de Presidencia, Administracións Públicas e Xustiza e establece que será competente para resolver o procedemento de declaración de utilidade pública a persoa titular da Consellería de Presidencia, Administracións Públicas e Xustiza, logo da instrución do procedemento polo órgano correspondente.
De conformidade co informe favorable de declaración de utilidade pública, emitido polo instrutor do expediente,
RESOLVO:
Declarar de utilidade pública a seguinte asociación inscrita no Rexistro provincial de asociacións de Ourense:
Denominación: Asociación Ourensana de Hemofilia.
Nº de rexistro: 2001/2428-1ª.
Contra esta orde, que pon fin á vía administrativa, pode interpoñerse recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses, de conformidade co disposto na Lei 29/1998, do 13 de xullo, reguladora da xurisdición contencioso-administrativa, podendo interpoñer con carácter potestativo recurso de reposición ante o mesmo órgano que ditou o acto, no prazo dun mes, segundo o disposto na Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 22 de xuño de 2010.
Alfonso Rueda Valenzuela
Conselleiro de Presidencia, Administracións Públicas e Xustiza
CORRECCIÓN de erros.-Orde do 27 abril de 2010 pola que se establecen as bases reguladoras das axudas á implantación de sistemas de aseguramento para a mellora integral da calidade do leite cru producido e recollido nas explotacións e a súa certificación externa, e se convocan para o ano 2010.
CONSELLERÍA DO MEDIO RURAL — III. OUTRAS DISPOSICIÓNS — 01/07/2010

Advertido erro na devandita orde publicada no Diario Oficial de Galicia, nº 83, do 4 de maio, cómpre facer a seguinte corrección:
Na páxina 7.634, no artigo 15, punto 5, da Orde do 27 de maio, onde di: «5. O prazo máximo para ditar e notificar a correspondente resolución será nove (9) meses, contados a partir do día seguinte ao da publicación desta orde», debe dicir: «5. O prazo máximo para ditar e notificar a correspondente resolución será seis (6) meses, contados a partir do día seguinte ao da publicación desta orde».
RESOLUCIÓN do 9 de xuño de 2010 pola que se procede á publicación das subvencións concedidas en virtude da Orde do 7 de setembro de 2009, pola que se convocan subvencións para o desenvolvemento de programas para a educación familiar polas entidades locais de Galicia.
CONSELLERÍA DE TRABALLO E BENESTAR — III. OUTRAS DISPOSICIÓNS — 01/07/2010

De conformidade co disposto no artigo 15.1º da Lei 9/2007, do 13 de xuño, de subvencións de Galicia, e no Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, procédese á publicación das subvencións concedidas en virtude da Orde do 7 de setembro de 2009 pola que se convocan subvencións para o desenvolvemento de programas para a educación familiar polas entidades locais de Galicia.
Finalidade da axuda: as subvencións teñen por obxecto financiar programas de intervención familiar que desenvolveron as entidades locais a través de persoal técnico que se incorporou ao equipo de servizos sociais de atención primaria.
Norma reguladora: Orde do 7 de setembro de 2009 pola que se convocan subvencións para o desenvolvemento de programas para a educación familiar polas entidades locais de Galicia (Diario oficial de Galicia nº 182, do 16 de setembro).
Crédito orzamentario: 1.197.500 euros con cargo á aplicación orzamentaria 48.02.312A.460.0.
Santiago de Compostela, 9 de xuño de 2010.
Beatriz Mato Otero
Conselleira de Traballo e Benestar
Ver referencia pdf "12400D005P022.PDF"
Ver referencia pdf "12400D007P024.PDF"
CORRECCIÓN de erros.-Resolución do 2 de xullo de 2010 pola que se establecen as bases reguladoras e se convoca a concesión de axudas destinadas a sufragar os danos causados en vivendas polas inundacións acaecidas o día 9 e 10 de xuño na Mariña luguesa e nos concellos limítrofes.
CONSELLERÍA DE MEDIO AMBIENTE, TERRITORIO E INFRAESTRUTURAS — III. OUTRAS DISPOSICIÓNS — 06/07/2010

Advertido un erro na publicación da Resolución do 2 de xullo de 2010 pola que se establecen as bases reguladoras e se convoca a concesión de axudas destinadas a sufragar os danos causados en vivendas polas inundacións acaecidas os días 9 e 10 de xuño na Mariña luguesa e nos concellos limítrofes, na que non aparece o anexo co modelo de solicitude a que fai referencia o artigo 7º da resolución, procédese á publicación do citado anexo.
Publícase o anexo:
Ver referencia pdf "12700D003P010.PDF"
RESOLUCIÓN do 22 de xuño de 2010 pola que se publica o plan de estudos de máster universitario en Dereito das Administracións e Institucións Públicas.
UNIVERSIDADE DE SANTIAGO DE COMPOSTELA — III. OUTRAS DISPOSICIÓNS — 30/08/2010

Obtida a verificación do plan de estudos polo Consello de Universidades, logo do informe favorable da Axencia Nacional de Avaliación da Calidade e Acreditación, e establecido o carácter oficial do título por acordo do Consello de Ministros do 12 de marzo de 2010 (publicado no BOE do 29 de abril por resolución do secretario de Estado de Universidades do 7 de abril de 2010) e, así mesmo, recibida a autorización para a súa implantación por parte da Comunidade Autónoma de Galicia; e de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2008,
Esta reitoría resolve o seguinte:
Publicar o plan de estudos conducente á obtención do título de máster universitario en Dereito das Administracións e Institucións Públicas.
O plan de estudos a que se refire esta resolución quedará estruturado conforme figura no seu anexo.
Santiago de Compostela, 22 de xuño de 2010.
Senén Barro Ameneiro
Reitor da Universidade de Santiago de Compostela
Ver referencia pdf "16600D004P085.PDF"
RESOLUCIÓN do 22 de xuño de 2010 pola  que se publica o plan de estudos de máster universitario en Comunicación e Industrias Creativas.
UNIVERSIDADE DE SANTIAGO DE COMPOSTELA — III. OUTRAS DISPOSICIÓNS — 30/08/2010

Obtida a verificación do plan de estudos polo Consello de Universidades, logo do informe favorable da Axencia Nacional de Avaliación da Calidade e Acreditación, e establecido o carácter oficial do título por acordo do Consello de Ministros do 12 de marzo de 2010 (publicado no BOE do 29 de abril por resolución do secretario de Estado de Universidades do 7 de abril de 2010) e, así mesmo, recibida a autorización para a súa implantación por parte da Comunidade Autónoma de Galicia; e de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2008,
Esta reitoría resolve o seguinte:
Publicar o plan de estudos conducente á obtención do título de máster universitario en Comunicación e Industrias Creativas.
O plan de estudos a que se refire esta resolución quedará estruturado conforme figura no seu anexo.
Santiago de Compostela, 22 de xuño de 2010.
Senén Barro Ameneiro
Reitor da Universidade de Santiago de Compostela
Ver referencia pdf "16600D004P085.PDF"
RESOLUCIÓN do 22 de xuño de 2010 pola que se publica o plan de estudos de máster universitario en Innovación en Seguridade e Tecnoloxías Alimentarias.
UNIVERSIDADE DE SANTIAGO DE COMPOSTELA — III. OUTRAS DISPOSICIÓNS — 31/08/2010

Obtida a verificación do plan de estudos polo Consello de Universidades, logo do informe favorable da Axencia Nacional de Avaliación da Calidade e Acreditación, e establecido o carácter oficial do título por acordo do Consello de Ministros do 12 de marzo (publicado no BOE do 29 de abril de 2010 por resolución do secretario de Estado de Universidades do 7 de abril de 2010) e, así mesmo, recibida a autorización para a súa implantación por parte da Comunidade Autónoma de Galicia; e de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2008,
Esta reitoría resolve o seguinte:
Publicar o plan de estudos conducente á obtención do título de máster universitario en Innovación en Seguridade e Tecnoloxías Alimentarias.
O plan de estudos a que se refire esta resolución quedará estruturado conforme figura no seu anexo.
Santiago de Compostela, 22 de xuño de 2010.
Senén Barro Ameneiro
Reitor da Universidade de Santiago de Compostela
Ver referencia pdf "16700D007P026.PDF"
Ver referencia pdf "16700D010P027.PDF"
RESOLUCIÓN do 22 de xuño de 2010 pola que se publica o plan de estudos de máster universitario en Investigación en Educación, Diversidade Cultural e Desenvolvemento Comunitario.
UNIVERSIDADE DE SANTIAGO DE COMPOSTELA — III. OUTRAS DISPOSICIÓNS — 31/08/2010

Obtida a verificación do plan de estudos polo Consello de Universidades, logo do informe favorable da Axencia Nacional de Avaliación da Calidade e Acreditación, e establecido o carácter oficial do título por acordo do Consello de Ministros do 12 de marzo de 2010 (publicado no BOE do 29 de abril de 2010 por resolución do secretario de Estado de Universidades do 7 de abril) e, así mesmo, recibida a autorización para a súa implantación por parte da Comunidade Autónoma de Galicia; e de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2008,
Esta reitoría resolve o seguinte:
Publicar o plan de estudos conducente á obtención do título de máster universitario en Investigación en Educación, Diversidade Cultural e Desenvolvemento Comunitario.
O plan de estudos a que se refire esta resolución quedará estruturado conforme figura no seu anexo.
Santiago de Compostela, 22 de xuño de 2010.
Senén Barro Ameneiro
Reitor da Universidade de Santiago de Compostela
Ver referencia pdf "16700D004P025.PDF"
RESOLUCIÓN do 22 de xuño de 2010 pola que se publica o plan de estudos de máster universitario en Investigación e Desenvolvemento de Medicamentos.
UNIVERSIDADE DE SANTIAGO DE COMPOSTELA — III. OUTRAS DISPOSICIÓNS — 31/08/2010

Obtida a verificación do plan de estudos polo Consello de Universidades, logo do informe favorable da Axencia Nacional de Avaliación da Calidade e Acreditación, e establecido o carácter oficial do título por acordo do Consello de Ministros do 12 de marzo de 2010 (publicado no BOE do 29 de abril de 2010 por resolución do secretario de Estado de Universidades do 7 de abril) e, así mesmo, recibida a autorización para a súa implantación por parte da Comunidade Autónoma de Galicia, e de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2008,
Esta reitoría resolve o seguinte:
Publicar o plan de estudos conducente á obtención do título de máster universitario en Investigación e Desenvolvemento de Medicamentos.
O plan de estudos a que se refire esta resolución quedará estruturado conforme figura no seu anexo.
Santiago de Compostela, 22 de xuño de 2010.
Senén Barro Ameneiro
Reitor da Universidade de Santiago de Compostela
Ver referencia pdf "16700D007P026.PDF"
CORRECCIÓN de erros.-Orde do 14 de xullo de 2010 pola que se aproban as bases que rexerán a convocatoria de bolsas para a formación de persoal en temas de investigación mariña, correspondentes ao Programa de recursos humanos do Plan Galego de Investigación, Desenvolvemento e Innovación Tecnolóxica, e se procede á súa convocatoria.
CONSELLERÍA DO MAR — III. OUTRAS DISPOSICIÓNS — 31/08/2010

Advertido erro na dita orde, publicada no Diario Oficial de Galicia nº 152, do 10 de agosto de 2010, cómpre facer a seguinte corrección:
Na páxina 14.516, anexo II, punto 3, no cadro, na especialidade: actividades marítimo-pesqueiras/produción acuícola, onde di: «Corón: 4 bolsas»; debe dicir: «Corón: 3 bolsas».
E, na mesma columna, na especialidade: sanidade/anatomía patolóxica e citoloxía, onde di: «Corón: 1 bolsa»; debe dicir: «Corón: 2 bolsas».
RESOLUCIÓN do 6 de agosto de 2010 pola que se ordena a publicación do acordo do Consello da Xunta de Galicia do 5 de agosto de 2010, polo que se aproba a relación de postos de traballo do persoal laboral dos servizos periféricos da Consellería de Educación e Ordenación Universitaria.
CONSELLERÍA DE FACENDA — III. OUTRAS DISPOSICIÓNS — 30/08/2010

A aprobación da relación de postos de traballo do persoal laboral dos servizos periféricos da Consellería de Educación e Ordenación Universitaria xustifícase pola necesidade da adaptación da RPT á nova estrutura organizativa destes, así como a reorganización dalgúns comedores escolares tendo en conta o número de comensais que fan uso deste servizo de comedor nos centros públicos, segundo a normativa aplicable recollida na Orde do 21 de febreiro de 2007 pola que se regula a organización, funcionamento e xestión do servizo de comedor escolar.
En consecuencia, por proposta da Consellería de Educación e Ordenación Universitaria, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día 5 de agosto de 2010, adoptou o seguinte
ACORDO:
Primeiro.-Aprobar a relación de postos de traballo do persoal laboral dos servizos periféricos da Consellería de Educación e Ordenación Universitaria.
Segundo.-Ordenar a publicación deste acordo no Diario Oficial de Galicia para os efectos da súa entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia, na súa reunión do cinco de agosto de dous mil dez, relativo a aprobación da relación de postos de traballo do persoal laboral dos servizos periféricos da Consellería de Educación e Ordenación Universitaria, coa finalidade de cumprir o dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 6 de agosto de 2010.
Marta Fernández Currás
Conselleira de Facenda
Ver referencia pdf "16600D001P005.PDF"
-CÓDIGO - DESCRICIÓN DAS TITULACIÓNS ACADÉMICAS
6003 SEGUNDO CONVENIO.
CÓDIGO - DESCRICIÓN DAS FORMACIÓNS ESPECÍFICAS
149 COÑECEMENTOS LINGUAXE MÍMICA XORDOS.
CÓDIGO - DESCRICIÓN DOS COMPLEMENTOS SALARIAIS
B10 COMPLEMENTO SALARIAL DE SINGULARIDADE POR PERIGOSIDADE.
B11 COMPLEMENTO SALARIAL DE SINGULARIDADE POR TOXICIDADE.
B12 COMPLEMENTO SALARIAL DE SINGULARIDADE DE RESPONSABILIDADE.
B14 COMPLEMENTO SALARIAL DE SINGULARIDADE DE ESPECIAL DEDICACIÓN.
B16 COMPLEMENTO SALARIAL DE NOCTURNIDADE.
B18 COMPLEMENTO SALARIAL DE SINGULARIDADE POR PENOSIDADE.